Cristin Milioti

Cristin Milioti, née l' 16 d'aout 1985 à Cherry Hill (New Jersey), ch'est eune acteuse améritchaine.

Al est princhipalemint connue pour sin role dins l'comédie musicale Once (2011-2013) à Broadway, pour laquelle al o rimporté un Grammy Award pi o té lonmée pour un Tony Award. In 2013, al intègre l'distribucion del série How I Met Your Mother (2013-2014) dousqu' al incarne Tracy McConnell, chele feume ed Ted Mosby. In 2024, al s'foait ermarquer dins l'role ed Sofia Falcone dins l'mini-série policière The Penguin (2024), dérivée dech film The Batman (2022). Che darin li vaut eune nominacion pour un Golden Globe Award.

Al o égalemint jué dins chés films Ech Leu d'Wall Street (2013), Palm Springs (2020), chele deusième soaison del série policière Fargo (2015) inchi eq dins chés séries comiques Made for Love (2021-2022) pi The Resort (2022).

 Biografie 
Cristin Milioti l'est née l' 16 d'aout 1985 à Cherry Hill, dins l'New Jersey. Al est d'origine italienne pi appele s'famile « Olive Garden Italian ». Ach collèche, al découve s'passion pour ch' téïate ach Long Lake Camp for the Arts, à Long Lake, dins l'Étot d'New York.

In 2003, al est diplomée del Cherry Hill High School East, dousqu' al comminche à juer dins chés pièches d'téïate ed l'école. Al suit alorse des cours d'art dramatique à l'univarsitè d'New York, moais abandonne pindant s'deusième innée, admettant eq sin abandon étoait dû ach foait qu'al y étoait « tré maleureuse »,.

 Carrière 
Chés prumiers roles ed Cristin Milioti sont des ptits roles dins des campannes publicitoaires nacionales, notammint pour l' Ford Edge. Al est aparue dins des programmes télévisés tels eq Chés Soprano (2006-2007) dins l'role ed Catherine Sacramoni et pi des films tels eq Greetings from the Shore (2007). Al s'produit dseur schène. In 2007, al jue égalemint à Broadway ch' role d'Alice Ashbrook dins l'adaptacion primée pèr Helen Edmundson dech roman ed Jamila Gavin, Coram Boy. In 2010, al jue dins That Face pi l'est lonmée pour ch' Lucille Lortel Award for Outstanding Lead Actress pour sin travail dins Stunning.

In 2012, al est lonmée ach Tony Award del meilleure acteuse dins eune comédie musicale pour sin intarprétacion ed Girl dins Once, eune comédie musicale dins laquelle al jue d' 2011 à 2013. Ben Brantley dech New York Times écrit à propos d'es prestacion : « Il n'est pos fachile d'juer eune forche d'vie séduisante aveuc un accint étranger. Moais Mme Milioti s'est acquittée d'chole tâche aveuc brio. Al apporte eune novèle confianche à sin intarprétacion pi un mélange amélioré d'ésprit pi d'sagesse, qui suggère eune maturité dins l'jonnesse, un fatalime duremint acquis ach cours d'eune infance in Urope ed l'Est.  Et pi insimbe, al pi M. Kazee dégagette eune alchimie d'autant pus douloureusemint réelle qu'al est discrète ». S'prestacion dins Once, aveuc sin collègue solisse princhipal Steve Kazee, est récompinsée pèr ch' Grammy Award 2013 dech meilleu album d'téïate musical. Al o égalemint lu à heute voés eune novèle pour l'épisode Adventure ed l'émission This American Life. In 2012, al partichipe à pusieus canchons dech prumier album ed Glen Hansard lonmé Rhythm and Repose.

In 2013, Cristin Milioti jue ch' role del mère dins l'sitcom How I Met Your Mother dseur CBS, aparoaissant pour l'prumière foés dins ch' final del uitième soaison lonmé Something New. Al est promue ach rang d'série régulière pour l'neuvième pi dernière soaison del série. Durint chole meume innée, al intarprète l'prumière feume d'Jordan Belfort, Teresa Petrillo, dins ch' film Ech Leu d'Wall Street (2013) ed Martin Scorsese. In 2014, al jue l'role ed Zelda Vasco, ech parsonnage princhipal feuminin del comédie A to Z ed NBC, dont l'prumière o eu liu in octobe pi diffusée pindant eune soaison d'13 épisodes.

In 2015, al partichipe à l'deusième soaison ed Fargo dseur FX in tant eq Betsy Solverson, l'épouse atteinte d'un cancer dech policier Lou Solverson pi mère del future députée Molly Solverson. In 2017, al aparoait dins l'quatième soaison del série d'scyinche-ficcion Black Mirror dins l'épisode USS Callister, dins l'role ed Nanette Cole, eune développeuse d'jus novèlemint imploéyée dont l'récréacion numérique s'értrouve piégée dins un ju d'simulateu virtuel. 

In 2020, Cristin Milioti jue dins l'comédie d'scyinche-ficcion Palm Springs, dont l'prumière o eu liu ach festival dech film d'Sundance l' 26 ed jinvier pi dseur Hulu l' 10 ed juilet. In 2021, al jue dins l'série comique Made for Love dseur HBO Max, dins ch' role ed l'épouse piégée d'un milliardaire del teknolodjie dont al s'infuit.

In 2024, Cristin Milioti jue l'role ed Sofia Falcone dins l' mini-série policière lonmée The Penguin, spin-off dech film The Batman (2022), fache à Colin Farrell qui incarne l'role dech Pingouin. S'performance li vaut eune nominacion pour l'Golden Globe Award del meilleure acteuse dins eune mini-série o un téléfilm.

En 2025, Cristin Milioti érprind sin role ed Nanette Cole dins l'sètième soaison ed Black Mirror, uit ans apré s'prumière intarprétacion dech parsonnage, al foait es sgonde aparicion dins l'épisode USS Callister : Ach tchoeur d'Infinity qui foait suite à l'épisode USS Callister.

 Vie privée 
Cristin Milioti o adopté un kien d'rache West Highland White Terrier lonmé Rupert. In février 2021, al collabore aveuc People for the Ethical Treatment of Animals (PETA) dins eune vidéo mettant in schène Rupert pi préconisant l'adopcion d'un kien plutot eq l'achat d'un kien à un éleveu.

 Filmografie 

 Chinéma 

 Longs métraches 

 2007 : Greetings from the Shore ed Greg Chwerchak : Didi
 2009 : Year of the Carnivore ed Sook-Yin Lee : Sammy Smalls
 2012 : Sleepwalk with Me ed Mike Birbiglia : Janet Pandamiglio
 2012 : The Brass Teapot ed Ramaa Mosley : Brandi
 2013 : Ech Leu d'Wall Street (The Wolf of Wall Street) ed Martin Scorsese : Teresa Petrillo
 2013 : Bert and Arnie's Guide to Friendship ed Jeff Kaplan : Faye
 2014 : The Occupants ed Todd Alcott : Lucy
 2015 : It Had to Be You ed Sasha Gordon : Sonia
 2017 : Breakable You d'Andrew Wagner : Maud Weller
 2020 : Palm Springs ed Max Barbakow : Sarah Wilder

 Court métrache 

 2012 : I Am Ben ed Mathew Brady pi Gaelan Connell : chele jornalisse

 Télévision 

 Séries télévisées 

 2006 : 3 lbs : Megan Raffert
 2006 - 2007 : Chés Soprano (The Sopranos) : Catherine Sacramoni
 2009 : The Unusuals : L'artisse dessinateu
 2010 : The Good Wife : Onya Eggerston
 2011 : 30 Rock : Abby Flynn / Grossman
 2011 : Nurse Jackie : Monica
 2013 - 2014 : How I Met Your Mother : Tracy McConnell / chele mère
 2014 : A to Z : Zelda Vasco
 2015 : Fargo : Betsy Solverson
 2015 : Chés Griffin (Family Guy) : Becca
 2015 - 2016 : The Mindy Project : Whitney
 2016 - 2018 : The Venture Bros. : Sirena (voés)
 2017 : Black Mirror : Nanette Cole
 2018 : No Activity : Frankie
 2019 : Modern Love : Maggie Mitchell
 2020 : Mythic Quest : Bea
 2020 : Death to 2020 : Kathy Flowers
 2021 : Chés Simpson (The Simpsons) : Barbara Belfry (voés)
 2021 : Death to 2021 : Kathy Flowers
 2021 - 2022 : Made for Love : Hazel Green
 2022 : The Resort : Emma
 2023 : Bob's Burgers : Alice
 2023 : Teenage Euthanasia : Juggsaw
 2024 : The Penguin : Sofia Falcone / The Hangman
 2024 : Hit-Monkey : Iris McHenry (voés)
 2025 : Black Mirror : Nanette Cole

 Téïate 

 2006 : The Lieutenant of Inishmore : Mairead (doublure)
 2007 : Ech Dischipe dech Diabe : Essie
 2007 : Coram Boy : Alice Ashbrook
 2008 : Crooked : Laney
 2008 : Some Americans Abroad : Katie Taylor
 2009 : The Heart is a Lonely Hunter : Mick Kelly
 2009 : The Retributionists : Dinchka Fried
 2009 : Stunning : Lily
 2010 : That Face : Mia
 2010 : The Little Foxes : Alexandra
 2011-2013 : Once : Girl
 2015-2016 : Lazarus : Elly
 2017 : Moscow Moscow Moscow Moscow Moscow Moscow : Masha
 2017 : After The Blast : Anna

 Distinccions 

 Récompinses 

 Critics' Choice Television Awards 2025 : Meilleure acteuse dins eune mini-série o un téléfilm pour The Penguin

 Nominacions 

 Golden Globes 2025 : Meilleure acteuse dins eune mini-série o un téléfilm pour The Penguin
 Screen Actors Guild Awards 2025 : Meilleure acteuse dins eune mini-série o un téléfilm pour The Penguin

 Notes pi référinches 

 Loïens intarnètes 

 Ersources erlatives à l'audiovisuel : Allociné · American Film Institute · Ciné-Ressources · Filmweb.pl · IMDb · Rotten Tomatoes
 Ersources erlatives à l'musique : AllMusic · Discogs · MusicBrainz
 Ersources erlatives ach éspectake : Internet Broadway Database

Catégorie:Acteuse améritchaine
Catégorie:Acteuse d'comédie musicale
Catégorie:Néchinche in aout 1985